**Oppgave skolemesterskap**

**Ole Vig videregående skole**

**5. februar 2020**

**Tema: Generell alderdomssvekkelse**

**Fordøyelsessystemet**

**Du arbeider på Smedhaugen bosenter og er på dagvakt.**

**Situasjonsbeskrivelse:**

Lars Karlsen er en mann på 88 år.

Han måtte flytte til Smedhaugen bosenter etter at gården han bodde på var lite tilrettelagt for han.

På Smedhaugen bosenter bor han i egen leilighet.

Han liker seg best alene på leiligheten, men har den siste tiden følt seg litt ensom.

Lars har sovet dårlig i natt og våknet flere ganger. Plaget med både smerter i ledd og ubehag i magen.

Vært oppe på toalettet x3, og klager over ubehag i magen. Han har fått smertestillende av nattevakten Kl 06.00 for smerter i muskler og ledd. Ved siste toalettur har Lars fått hjelp til å stelle seg nedentil. Han ligger nå i sengen og slapper av.

**Arbeidsoppgaver:**

**- Hjelpe til ved morgenstell, oventil**

**- Måle blodtrykk**

**- Lage frokost til Lars**

**- Kostveiledning**

**- Sengereiing**

**Om pasienten/brukeren:**

Lars er 88 år, klar og orientert.

I sin yrkesaktive karriere har han vært gårdbruker, sammen med kona Line og deres to barn.

Barna heter Arne og Lise, begge er bosatt i Oslo.

Kona Line døde for 3 år siden.

Har bodd på Smedhaugen Bosenter i egen leilighet i 2 år.

Gården Lars kommer ifra er nå blitt solgt, da ingen av barna ønsket å overta gårdsdriften.

Lars har ingen diagnose, men generelle alderdomssvekkelser og nedsatt hørsel.

Bruker høreapparat og de fungerer godt.

Har den siste tiden hatt høyt blodtrykk og er litt stresset angående dette.

Han er ofte svimmel på morgenen og føler seg ustødig, han bruker rullator.

|  |  |
| --- | --- |
| **Tid** | **Maks tid** |
| **Forberedelses del** | **5 min** |
| **Gjennomføring av oppgaven** | **20 min** |
| **Evaluering** | **10 min** |